

**SINOPSIS DE LES CLASSES**

Curs 2019-2020 1er Trimestre

1

**MARIONA MILLÀ SALINAS**

PLENSA, ARTISTA CATALÀ UNIVERSAL CONTEMPORANI

Un artista del silenci i alhora de les paraules, un artista que cerca l’espiritualitat pura de la llum sense religions, un artista ple de positivitat que transforma l’observador per fer-li entendre el món. Artista que, com a un Messies, cal seguir les passes no només a qui l’apassiona l’art sinó a qui li interessa passar per la vida, vivint. Aquest artista ens ofereix aspirar a tot, al més sublim, immersos en el seu art.

Plensa és per a mi un traductor de la natura a una llengua universal.

Observarem pas a pas les tècniques que utilitza, com les fa i què ens proposa.

2

**PERE ALZINA BILBENY**

DEL CARBÓ AL QUAD: ELS USOS DEL BOSC

Panoràmica de l’evolució dels usos del bosc, des dels usos productius i tradicionals (carbó, pipes de bruc, trementina, fusta, etc.) fins a l’actualitat,en què els usos lúdics i socials (picnics, bicicletes de muntanya, quads, etc.) predominen sobre els primers.

3

**ORIOL FARRÉS JUSTE**

EL DESAFIAMENT DELS POPULISMES

Els populismes representen una amenaça per a la democràcia? O són més aviat una promesa de regenaració? En aquesta xerrada, ens interrogarem sobre la naturalesa dels popuplismes, en plural, perquè hi ha una gran diversitat d’intervencions polítiques que poden ser qualificades de populistes. Concretament, ens fixarem en la concepció de “poble” que reivindiquen els diferents tipus de populismes. També ens centrarem en la relació dels populismes amb la política de les emocions, les diferents ideologies que transiten en l’espectre populista, els lideratges carismàtics que potencien i, per últim, la història d’aquest fenomen polític tan inquietant.

**CARLES BUENACASA PÉREZ**

4

EL LLEGAT DE LA GRÈCIA CLÀSSICA: D’ATENES FINS ELS NOSTRES DIES

De totes les cultures de l’antiguitat, aquella amb la qual, potser, ens sentim més profundament units és Grècia i, especialment, amb el seu període clàssic. En aquells temps, Atenes i Esparta eren potències hegemòniques després de derrotar els perses; Pèricles feia construir el Partenó, una de les joies de l’arquitectura antiga; i Fídies esculpia la gegantina estàtua de Zeus Olímpic, una de les set meravelles del món antic. Fou també en aquells temps quan els atenesos van instaurar la democràcia, un sistema polític de base populista que, en el seu moment, va resultar absolutament revolucionari i innovador i que en temps recents, ha servit d’inspiració pels nostres sistemes polítics moderns.

El llegat clàssic va arribar a Catalunya de la mà dels colons grecs que van fundar Empúries i Rodes i van fer arrelar entre nosaltres alguns dels seus costums, com ara els rituals funeraris, la cultura de l’esport, el conreu de l’olivera i, sobretot, el costum del vi com a ritual de sociabilització. Són tantes les coses que devem als nostres avantpassats hel·lènics!

5

**JAUME AULET AMELA**

JOSEP Mª DE SEGARRA, UN ESCRIPTOR EXTRAORDINARI

Josep M. De Segarra va ser un escriptor extraordinari. Va conrear tots el gèneres (poesia, teatre, narrativa, memorialisme) i va ser capaç, en tots ells, de convertir-se en un referent per al públic lector (o també per a l’espectador, en el cas del teatre). La conferència, a més de fer un repàs de l’autor i de l’obra, vol ser un intent de fer veure quins són els motius d’aquest èxit i quins són els recursos literaris que l’han fet possible.

6

**MARUJA BALLBER FERNÁNDEZ**

MICROBIOTA INTESTINAL I ENVELLIMENT

Actualment la microbiota intestinal està sent objecte de estudis i publicacions per conèixer la seva importància en el metabolisme de les persones i els seus canvis en els cicles de la vida.

Actualment comencen a sortir estudis sobre la influència dels canvis que es provoca en la microbiòtica intestinal i el procés de l’envelliment.

Cal conèixer i analitzar com els ecosistemes que representa la microbiòtica i que constitueixen una prometedora nova via d’estratègies que poden conduir a millorar i prolongar la qualitat de vida de les persones grans.

**STEVEN FORTI**

7

EXTREMA DRETA 2.0. UNA VISIÓ A ESCALA GLOBAL

En els últims anys hem vist un ressorgiment de les extremes dretes a escala global i especialment a Europa. Com entendre aquest fenòmen? Quines són les seves causes?

Quines polítiques defensen quan governen un país? Com s’estan organitzant a escala europea? Existeixen analogies amb el anys d’entreguerres? Podem parlar de reaparició de faixisme o es tracta d’alguna cosa nova? En aquesta conferència es presentarà una visió global d’aquest fenòmen posant de relleu les analogies i les diferències entre els diferents partits existents, amb una particular atenció al paper que poden jugar en la Unió Europea.

8

9

**MONTSE BARDERI PALAU**

TERESA PÀMIES

Un viatge per la vida i obra de Teresa Pàmies sense deixar-nos cap dels seus aspectes més importants com ara el feminisme, l’activisme polític, la vellesa, l’autodidactisme i els viatges.

**LLUÍS DONOSO BACH**

AVENÇOS EN EL DIAGNÒSTIC MÈDIC: LA REVOLUCIÓ DE LA IMATGE

La imatge mèdica, amb una creixent resolució morfològica i sensibilitat, és actualment una eina diagnòstica clau en moltes malalties i té un rol important en el monitoratge dels tractaments. Els últims avenços d’aquestes tècniques estan incrementant ràpidament la utilització de la imatge per als diagnòstics funcionals i quantitatius, la guia de tractaments mínimament invasius i el diagnòstic molecular. El format digital de les modalitats (TAC, RM, ECO, RX...), permet arxivar tota la informació que contenen les imatges per a la seva anàlisi i processat posteriors, amb la possiblitat d’accedir-hi des de qualsevol punt, està impulsant la utilització de la telemedicina. Els especialistes en diagnòstic per la imatge estem molt involucrats en aquests desenvolupaments tecnològics i tenim la responsabilitat d’avaluar les fortaleses i debilitats de les diferents modalitats que utilitzem.

Conjuntament amb altres especialistes hem de crear els algoritmes integrats per maximitzar la seva efectivitat clínica. Tenim també la responsabilitat de la implantació i gestió d’aquestes tecnologies en l’entorn clínic.

10

**ALBERT MORRAL QUINTANA**

50 ANYS DE L’ARRIBADA DE L’HOME A LA LLUNA

Aquest any ha fet 50 anys de l’arribada dels primers homes a la Lluna. No cal dir que es tracta d’una fita històrica, una de les aventures científiques, tecnològiques i humanes més grans de la humanitat. Va ser la culminació de l’anomenada Carrera Espacial, en la que les dues potències mundials de l’època: els Estats Units i la URSS, van pugnar per ser els primers d’arribar-hi. Finalment van guanyar els americans però els soviètics havien anat pel davant durant molts anys. En aquesta xerrada repassarem com va ser tota aquesta aventura.

11

**POL AVINYÓ I ROSELLÓ**

L’ÒPERA AL S. XIX, DESPRÉS DE VERDI EL VERISME CAVALLERIA RUSTICANA I PAGLIACCI

Verdi va eclipsar tots els compositors de la segona meitat del S. XIX a Itàlia, dos joves molt talentosos Pietro Mascagni i Ruggiero Leoncavallo van obrir nous horitzons amb el Verisme, la realitat quotidiana dalt l’escenari.

12

**ROSA ESCUDERO MORENO**

MICROPLÀSTICS, UN PROBLEMA QUE ENS AFECTA A TOTS

Rosa Escudero llicenciada en Ciències Químiques i especialista en formulació de detergents i processos de rentat repasa el problema dels microplàstics, que és un dels reptes mediambientals actuals.

Reflexionarà sobre si el **plàstic és la solució o el problema del món modern,** ja que el concum massiu dels materials plàstics en envasos i embalatges (146 milions de tonelades l’any 2015) han portat a que el món estigui invadit pel plàstic.

La problemàtica dels **microplàstics** s’ha començat a estudiar en la última dècada: el 85% del material sintètic que es troba a les costes són microplàstics, i el seu origen és molt divers: les rodes dels cotxes, les pintures dels edificis, carreteres i vaixells, els plàstics utilitzats en l’agricultura, els productes abrasius que s’utilitzen en neteges industrials o els exfoliants en cosmètica, sense oblidar les xarxes de pesca.

El en **medi marí** els principals mecanismes responsables de la degradació dels plàstics es retrassen a l’aigua de mar degut a la poca llum, les baixes temperatures i les baixes concentracions d’oxigen i poden ser ingerits per la biota marina, entrant així en la **ret alimentaria.**

133

**VICENÇ AGUILERA CAELLES**

LA NOVA MOBILITAT I EL REPTE DE LA DESCARBONITZACIÓ

Un dels reptes més grans de la mobilitat és la descarbonització del transport per carretera.

Les solucions de moment no són úniques i fan que l’escenari sigui molt complex. El vehicle elèctric juga un paper clau però no serà la solució que ens acostarà a l’objectiu de cero emissions de CO2, haurem de desenvolupar altres tecnologies.

Entretant els vehicles que es comercialitzaran en els propers 5 anys, en la seva majoria, estaran conectats a la xarxa, el que vol dir que es crearan molts models nous de negoci i de gestió.

En paral·lel anirem adoptant solucions d’ajuts al conductor fins a tenir moltes funcions que ens donaran automatismes que permetran que els vehicles, en multitud de situacions puguin circular sense intervenció del conductor. En un termini de 10 anys els canvis seran de molta envergadura i s’avançarà cap el idíl·lic concepte de “cero accidents”.

Tots aquells avenços tecnològics es trobaran amb uns canvis d’hàbits a la societat que anirà migrant als vehicles compartits i al concepte d’us en lloc de la propietat.

Estem davant d’un dels episodis de canvi més important de la industria de l’automòbil dels últims 50 anys.

14

3

**GLÒRIA BORDONS DE PORRATA-DORIA**

PROCESSOS DE CREACIÓ EN JOAN BROSSA

En una ocasió Joan Brossa, davant la pregunta sobre la creativitat, va respondre que era un desig de comunicació motivat per un fet, un estat d’ànim, etc. Efectivament algunes vegades els seus poemes són un clar reflex d’un estat d’ànim, però, quan parteixen d’una realitat externa, al receptor li és més difícil donar un sentit al poema.

A partir de la catalogació de l’arxiu Joan Brossa, s’han pogut establir relacions entre documents o diaris guardats i poemes, o entre esborranys i versions finals, de manera que, en alguns casos, és possible resseguir el procés de creació del poema, ja sigui visual ja sigui escrit. D’altra banda, el propi procés d’escriptura de poemes o peces teatrals així com de l’elaboració de llibres és un camí que acaba i recomença constantment.

En la xerrada es presentaran exemples de creació de poemes literaris, escènics i visuals i també de confecció de llibres, de manera que el públic podrà veure el punt de partida real dels poemes i el procés brossià d’obrir finestres a la realitat.

15

3

**ANNA ORRIOLS ALSINA**

EL CULTE A LES IMATGES A L’EDAT MITJANA. ART, PRODIGI I DEVOCIÓ

A l’edat mitjana, les imatges de culte (de Crist, de la Mare de Déu o dels sants) no eren pas considerades obres d’art, com ho són en bona mesura avui dia, sinó que jugaven un paper rellevant en la devoció, ja fos com a mitjà o com a objecte. A algunes se’ls atribuïen orígens especials o sobrenaturals i eren protagonistes de llegendes extraordinàries, la qual cosa n’incrementava enormement el valor i el poder miraculós. Les considerades veritables efigies de Crist, els retrats de la Mare de Déu suposadament pintats per sant Lluc o aquelles que s’havien trobat en circumstàncies prodigioses eren objecte d’especial veneració, assolien gran popularitat i eren recreades en còpies que, com a tals, es considerava que eren portadores de les virtuts de l’original.

Estem acostumats a veure aquestes imatges en la quietud d’esglésies i museus. Però, com encara passa amb algunes, la seva existència es podia veure animada per la participació en processons o en les posades en escena teatralitzades dels drames litúrgics. Unes quantes fins i tot eren portades a la guerra, considerant que protegirien els seus portadors i els proporcionarien la victòria al camp de batalla.

Els santuaris que les guardaven atreien –i alguns ho fan encara- nombrosos pelegrins. Avui atrauen també una altra mena de públic, el dels professionals de disciplines com la història de l’art, la filologia o l’antropologia, on s’han fet un lloc important. El seu estudi constitueix una via més per acostar-nos al passat i a la mentalitat d’una època des de perspectives tan diverses com suggeridores.

**JOSEP FARRÉS QUESADA**

16

3

SALUT I BENESTAR, UN AFER POLÍTIC?

A partir d’una anàlisi històrica i centrant-nos en el moment actual es farà una reflexió sobre l’impacte dels determinants socials en el binomi salut/malaltia. Així mateix el valor que les societats organitzades poden mitjançant la política contribuir a fer-hi front.

176

3

**XAVIER ROQUÉ RODRIGUEZ**

RELLEGIR CURIE I LA TAULA PERIÒDICA

Marie Skolodwska Curie (1867-1934) és una icona científica del segle XX. La història del descobriment del radi i la lluita contra el càncer ha seduït milions de persones. La imatge popular de Curie és la d’una dona de ciència extraordinària, que triomfà gràcies a la seva determinació personal. Però aquesta imatge heroica, reiterada en biografies i pel·lícules, ignora aspectes crucials de la seva trajectòria personal i professional. Veurem que l’entorn familiar, social i polític de Curie fou molt important per a ella, i és avui important per donar sentit històric a la seva persona. En la xerrada revisaré la imatge de Curie a partir de recerques en el seu arxiu i la relectura dels seus textos biogràfics i autobiogràfics. També veurem de quina manera el descobriment de la radioactivitat va transformar el concepte d’element i va fer rellegir la taula periòdica.

186

3

**JOSEFA RIVERA LUJAN**

L’ATENCIÓ A LES MALALTIES MINORITÀRIES: UN COMPROMÍS PROFESSIONAL I SOCIAL

Les malalties minoritàries precisen un model d’atenció multidisciplinar amb incorporació de professionals experts i els propis pacients. El suport de la societat en el desenvolupament de innovació i recerca és fonamental per avançar.

Presentarem el model organitzatiu que el Departament de Salut està desenvolupant en el nostre país.